ভৌগলিক কারণে তিন পার্বত্য জেলা অনেকটা অনুন্নত ছিল। বর্তমানে অনেক উন্নয়ন কর্মকান্ড করা হলেও প্রয়োজনের তুলনায় অত্যন্ত নগন্য। এর মধ্য থেকে আঞ্চলিক দল গুলোকে চাঁদা দিতে গিয়ে অর্ধেকের বেশী অপব্যয় করা হচ্ছে। এই টাকা নিয়ে তারা অস্ত্র কিনে প্রশাসনের ও জনগনের বিরুদ্ধে ব্যবহার করছে আর বাইরে গিয়ে ঘরবাড়ী বানাচ্ছে কিন্তু জনগনের কোন কাজে লাগছে না। সব দিক বিবেচনা করে আরও নতুন ৪ টি জেলা ৪ টি সংসদীয় আসন এবং পার্বত্য চট্টগ্রাম বিভাগ প্রতিষ্ঠা করা গেলে অনেক কাজে লাগবে। অহেতুক কোটি কোটি টাকা খরচ না করে সঠিক ভবে খরচ করলে ভাল ফল পাওয়া যাবে। বান্দরবান এবং খাগড়াছড়িতে বিশ্ব বিদ্যালয়, বান্দরবানে মেডিকেল কলেজ এবং খাগড়াছড়িতে কৃষি বিশ্ববিদ্যালয় স্থাপন করা অত্যন্ত জরুরী। বান্দরবানে বীর বাহাদুর এমপির প্রতিষ্ঠিত বান্দরবান বিশ্ববিদ্যালয়ের কার্যক্রম জোরদার করা হলেও দ্রুত উন্নয়ন হবে। এমনিতে বান্দরবান এবং অন্য ২ জেলার চাইতে অনেক এগিয়ে আছে উন্নয়নের কমতি নেই। (লেখাটি গত ২৭ আগষ্ট দৈনিক গিরিদর্পণ সম্পাদক আলহাজ্ব এ,কে,এম মকছুদ আহমেদ লিখেছিলেন। আজ প্রকাশিত হলো)।